# Pilap

*Pullao* matan Punjab, Pakistan
Pilap matan bulgur (masakan Turki)
**Pilap** (basa Rusia: плов;basa Parsia: پلو) (pariasi hijaan bamamacam basa: *polao*, *pullao*, *Pulu*, pilav, atawa **pilaff**) iyalah makanan matan baras atawa bulgur nang ditumis lawan rarampah dalam minyak samin sampai kuning wan diulah lawan dipadar mamakai banyu kaldu. Masakan ngini rancak banar dimakan di Timur Tangah, Asia Tangah, Asia Salatan, Aprika Timur, wan Amirika Latin. Pilap kawa mamakai sayuran bakambuh daging (hayam, domba, wan kambing), makanan laut (undang, kerang), atawa sayuran wastu (*vegetarian*).

Pilap mulanya tiba matan masakan Parsia bahari, sabalumnya manular ka Uzbekistan, Azerbaijan, Turkmenistan, wan Rusia sawagai makanan hasnya. Ngaran hidangan ngini tiba matan kuyaan pilau (basa Turki) nang baarti mamasak nasi imbah sabalumnya disanga satumat lawan lemak daging atawa minyak lamak gasan manambahi harum wan jadinya nasi karau. Barasnya ngini dimasak lawan banyu kaldu daging atawa hayam.

Pilap jadi makanan utama wan dikatujui urang di Afganistan, Albania, Armenia, Azerbaijan, Bangladesh, Bulgaria, Cina (utama di Xinjiang), Siprus, Georgia, Yunani (utama di Kreta), India, Irak (utama di Kurdistan), Iran, Israel, Kazakhstan, Kenya, Kirgizstan, Mongolia, Nepal, Pakistan, Rumania, Rusia, Serbia, Sri Lanka, Tanzania (utama di Zanzibar), Tajikistan, Turki, Turkmenistan, Uganda, wan Uzbekistan.

## Sajarah

Pilap ala Parsia
Tagal urang bahuma padi hudah jauh sampai ka Asia Selatan, Asia Tengah wan Asia Barat, tagal wayah Khalifah Abbasiyah, cara bamasak nasi nang parak gaya bamasak Pilap pamulaannya manyabar melalui Spanyol ka Afganistan, wan ayungannya ka barataan dunia. Urang Spanyol manyambatnya *paella*, Urang Asia Selatan manyambatnya pilau, pullao, wan biryani, nang mahirip haja tagas makanannya.

Amun ujar panulis K. T. Achaya, wiracarita India *Mahabharata* manyambat contoh nasi wan daging nang dimasak baimbai. Lawan juwa, ujar Achaya, "*pulao*" atawa "*pallao*" dipakai gasan manyambat masakan matan nasi dalam karya Sanskerta bahari nangkaya *Yājñavalkya Smṛti*. Tagal pulang, ujar panulis makanan Colleen Taylor Sen wan Charles Perrault, wan ahli *teori sosial* Ashis Nandy, bahwa informasi ngini kada baraitan lawan catatan India imbah panaklukan Asia Tengah wayah abad partangahan.

Kaitu juwa Alexander Agung wan pasukannya, baabad-abad sabalumnya, wayah abad ka-4 SM, sudah dilapurakan katuju banar lawan Pilap asal Baktria wan Sogdia, nang maulah pasukannya mambawa bulik resepnya pulang ka Makidonia. Ada kisah nang sama parihal Alexander nang mamparkanalakan Pilap ka Samarqand; tagal, bubuhannya dianggap *apokrif* lawan sajarawan seni John Boardman.

Cara maulah Pilap panambayan nang tacatat datang matan sarjana Parsia abad ka-10 Ibnu Sina nang dalam bukunya bakisah parihal ilmu kedokteran *mendedikasikan* sabarataan bagian gasan manyiapakan bamamacam hidangan, tamasuk paparian Pilap. Wayah inya manggawi nitu, inya manjalasakan kauntungan wan karugian matan sabuting-sabuting barang nang dipakai gasan maulah masakan. Marga nitu, urang Parsia maanggap Ibnu Sina sawagai "bapak" Pilap mudirin. *Teks-teks* Arab abad ka-13 manjalasakan *konsistensi* Pilap bahwa bigi-bigian musti mungkal wan pina karas mahirip bigi sahang kada babubur, nang imbah nitu saban biginya musti bapisah kada bagumpal. Sumber utama lain gasan hidangan Pilap tiba matan filsuf Iran abad ka-17 Molla Sadra.

Pilap jadi makanan standar di Timur Tangah wan Transkaukasia salawas batahun-tahun lawan batambah pariannya matan Parsia, Arab, Turki, wan Armenia. Salawas jaman Uni Soviet, banyak masakan Asia Tengah manyabar ka bagian Soviet, wan jadi masakan biasa di Soviet.

## Jujuhutan

## Itihi juwa

* Nasi kabuli
* Nasi biryani